Diari Oficial de la Generalitat Valenciana


Sumari del DOGV 9100, del 04-06-2021 (2021/6061)

RESOLUCIÓ de 27 de maig de 2021, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia S8244, «Organització de campionats d'Europa i del món en màximes categories i competicions de nivell equiparable», del capítol 4, del Programa 457.10, Foment de l'activitat esportiva, de la Conselleria d'Educació, Cultura i Esport. Expedient 09.008/21-063.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6061


Data del document
:   27-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de maig de 2021, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia S8244, «Organització de campionats d'Europa i del món en màximes categories i competicions de nivell equiparable», del capítol 4, del Programa 457.10, Foment de l'activitat esportiva, de la Conselleria d'Educació, Cultura i Esport. Expedient 09.008/21-063. [2021/6061]  
El pressupost de la Conselleria d'Educació, Cultura i Esport inclou en l'annex de transferències i subvencions corrents del Programa 457.10, Foment de l'activitat esportiva, la línia de subvenció de concessió directa 168.1.A, S8244, «Organització de campionats d'Europa i del món en màximes categories i competicions de nivell equiparable», que preveu, en la seua llista de beneficiaris, una subvenció de 75.000 euros a la Federació de Triatló IEC CV com a suport a l'organització la Copa del Món.  
La Federació de Triatló i Esport Combinat de la Comunitat Valenciana, juntament amb la Federació Espanyola de Triatló, de conformitat amb la resta de les institucions que formen part de Comité Organitzador del Triatló de València, davant la possibilitat de poder aspirar a ser seu del Campionat d'Europa de Triatló 2021, i prenent en consideració els títols oficials que s'hi disputen, així com el major nombre de participants i l'efecte que tindrà en promoció de la Comunitat Valenciana, han optat organitzar aquest esdeveniment en lloc del de la Copa del Món, i així ho han comunicat al comité organitzador del campionat.  
  
Considerant aquesta circumstància i atés que l'objecte de la subvenció continua estant previst dins de la finalitat que persegueix la línia que subvenciona aquests esdeveniments, la Conselleria d'Educació, Cultura i Esport ha proposat modificar, en la llista de beneficiaris de l'esmentada línia S8244, la subvenció de 75.000 euros per a la Federació de Triatló IEC CV, prevista per a la Copa del Campionat del Món, per a aquesta mateixa federació, però amb destinació al Campionat d'Europa de Triatló.  
A aquest efecte i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent, resolució:  
  
Primer  
Modificar, en l'annex de transferències i subvencions corrents del programa 457.10, Foment de l'activitat esportiva, la llista de beneficiaris de la línia de concessió directa 168.1.A, S8244, «Organització de campionats d'Europa i del món en màximes categories i competicions de nivell equiparable», i quant als 75.000 euros de subvenció a la Federació de Triatló, en els termes següents:  
  
Redacció anterior:  
Beneficiari Import  
Federació de Triatló IEC CV- Copa del Món. 75.000  
  
  
Redacció actual:  
Beneficiari Import  
Federació de Triatló IEC CV-Triatló de València 2021- Campionat d'Europa de Triatló. 75.000  
  
  
València, 27 de maig de 2021.- El conseller d'Hisenda i Model Econòmic: Vicent Soler i Marco.